Пяскі (Камянецкі раён)

Пя́скі — вёска ў Камянецкім раёне Берасьцейскай вобласьці, за 41 км на паўднёвы захад ад Камянцу, за 29 км на паўночны захад ад Берасьця і за 11 км на поўдзень ад чыгуначнай станцыі Высока-Літоўск на лініі Берасьце — Беласток. Празь вёску праходзіць аўтамабільная дарога Н357 (Агароднікі — Плянта). Пяскі ўваходзяць у Агародніцкі сельсавет, знаходзяцца ў складзе ААТ «Александрыя-Агра». Гісторыя у сярэдзіне XIX ст.: вёска ў складзе маёнтку Сьвіцічы ў Берасьцейскім павеце Гарадзенскай губэрні, уласнасьць Віслоцкіх. 1857: 85 рэвіскіх душ. у канцы XIX ст.: вёска Пяскі-Вербы ў Высока-Літоўскай воласьці Берасьцейскага павету Гарадзенскай губэрні. Адносілася да Сьвіціцкай сельскай грамады, якая ў 1890 годзе мела пры вёсцы 268 дзесяцінаў сядзібнай і ворыўнай зямлі. 1897: 27 двароў, 168 жыхароў. 1921: калонія Пяскі ў складзе Высока-Літоўскай гміны Берасьцейскага павету Палескага ваяводзтва міжваеннай Польшчы. 1923: 15 двароў, 83 жыхары. 1939: у складзе Берасьцейскай вобласьці БССР. 1940: у складзе Баршчэўскага сельсавету Высокаўскага раёну Берасьцейскай вобласьці, 184 жыхары. 1950: дзейнічаў калгас «Бальшавік» (аб’яднаў 40 двароў, 168 жыхароў). 1954: у складзе Агародніцкага сельсавету Высокаўскага раёну Берасьцейскай вобласьці. 1960: 164 жыхары. 1962: у Камянецкім раёне Берасьцейскай вобласьці, у гэтым жа годзе — у калгасе «Дружба». 1970: 169 жыхароў. Насельніцтва 1999 год — 55 жыхароў 2005 год — 39 жыхароў, 24 двары 2010 год — 43 жыхары Крыніцы Літаратура Гарады і вёскі Беларусі: Энцыклапедыя. Т. 4, кн. 2. Брэсцкая вобласць / рэдкал.: Г.П. Пашкоў (дырэктар) [і інш.]. — Менск: БелЭн, 2007. — 608 с.: іл. ISBN 978-985-11-0388-7. С. 78. Вонкавыя спасылкі Пяскі (Камянецкі раён) — сховішча мультымэдыйных матэрыялаў